"Soacra mea este cunoscută ca făcând parte din servicii încă de pe vremea lui Ceaușescu, încă de 1989. Nu a lucrat oficial, a lucrat sub acoperire, pentru extern. Lucrurile astea se știu, nu aș fi vrut să le discut foarte tare, dar până la urmă, suntem în prag de alegeri și alegătorii chiar trebuie să-și facă o idee clară despre ceea ce se întâmplă acum în SOS România. Partidul ăsta luase atât de mult avânt, încât au venit pe noi, ca și corbii, să ne dărâme câțiva", a declarat Silvestru Șoșoacă la o televiziune de știri.
Întrebat de la ce a pornit conflictul cu senatoarea Diana Şoşoacă, Silvestru Șoșoacă a declarat:
"Am reușit să finalizez actele de divorţ şi de astăzi sunt oficial în divorț şi mă bucur foarte tare pentru asta. Este o bucurie pentru mine. Am căutat foarte mut echipa aceasta de avocați, pentru că este echipa care a învins-o pe Diana în fiecare proces pe care l-a avut, adică nu au pierdut niciodată în faţa ei. Vor câştiga şi de data asta. După intrarea în Parlament de acum trei ani şi jumătate Diana a involuat ca om. A evoluat ca şi notorietate, a fost poate cel mai prolific senator, cel mai cunoscut politician din ţară cu siguranță, dar a involuat ca om. Cu cât avea mai mult succes în afara casei, în casă lucrurile erau diferite până când nu s-a mai putut locui împreună".